William Graham Sumner

William Graham Sumner (født 30. oktober 1840, død 12. april 1910) var en klassisk liberal (nå gjerne benevnt «libertariansk») amerikansk samfunnsviter. Han underviste ved Yale University, hvor han innehadde det første professorat i sosiologi i USA som en av en av grunnleggerne av amerikansk sosiologi. Sumner var en av de mest innflytelsesrike foreleserne ved Yale. Han var også en polyhistor som utga bøker og essays innen en rekke felter, slik som amerikansk historie, økonomisk historie, politisk teori, sosiologi og antropologi. Sumner analyserte seder og skikker («folkways and mores») ut fra sosialdarwinistiske teorier, og utgav blant annet Folkways (1907). Sumner fant opp begrepet etnosentrisme som han anvendte for å kritisere imperialismens røtter, en ideologi han tok klart avstand fra.

Referanser 

Antropologer fra USA
Fødsler i 1840
Dødsfall i 1910